Een van die mooiste bakens op die plaas is waar die Magalies rivier en die Skeerpoort rivier mekaar ontmoet . In die somer as dit storms reën, dan hoor jy hoe bruis die rivier soos die twee bots…Ons plaas is omring met water, ‘n pragtige kanaal en ook die rivier wat die plaas voed. Daar is ook ‘n pragtige ou plaas grond dam met lieflike walle vir heerlike piekniektye waar jy op die pragtige Magaliesberge uitkyk. Op ‘n helder dag kan jy die aasvoëls sien draai naby hul neste teen die kranse.